CELEX: E2012P0012
Language: et
Date: 2012-11-30 00:00:00
Title: EFTA järelevalveameti 30. novembril 2012 Islandi vastu algatatud hagi (Kohtuasi E-12/12)

7.3.2013   
            
            
               ET
            
            
               Euroopa Liidu Teataja
            
            
               C 66/29
            
         EFTA järelevalveameti 30. novembril 2012 Islandi vastu algatatud hagi
   (Kohtuasi E-12/12)
   2013/C 66/09
   EFTA järelevalveamet, Rue Belliard 35, 1040 Brüssel, Belgia, keda esindavad Markus Schneider ja Clémence Perrin, algatas 30. novembril 2012 EFTA kohtus hagi Islandi vastu.
   EFTA järelevalveamet taotleb, et EFTA kohus
   
               1)
            
            
               otsustaks, et jättes selleks ettenähtud aja jooksul vastu võtmata EMP lepingu XIX lisa punktis 7h viidatud õigusakti (Euroopa Parlamendi ja nõukogu 23. aprilli 2008. aasta direktiiv 2008/48/EÜ, mis käsitleb tarbijakrediidilepinguid ja millega tunnistatakse kehtetuks nõukogu direktiiv 87/102/EMÜ), mida on kohandatud EMP lepingu protokolliga nr 1, kohaldamiseks vajalikud meetmed või jätnud järelevalveametile kõnealustest meetmetest teavitamata, ei ole Islandi Vabariik täitnud kõnealuse õigusakti ja EMP lepingu artiklist 7 tulenevaid kohustusi ning
            
         
               2)
            
            
               kohustaks Islandit kandma menetluskulud.
            
         
      Õiguslik ja faktiline taust ning hagi toetuseks esitatud asjaolud:
   
   
               —
            
            
               EFTA järelevalveamet on seisukohal, et vastavalt Euroopa Parlamendi ja nõukogu 23. aprilli 2008. aasta direktiivi 2008/48/EÜ (edaspidi „direktiiv”) artiklile 27 ja EMP lepingu artiklile 7 on Island kohustatud direktiivi kohaldamiseks võtma vajalikke meetmeid ning teavitama võetud meetmetest EFTA järelevalveametit.
            
         
               —
            
            
               EFTA järelevalveamet väidab, et ta ei ole saanud Islandi valitsuselt sellist teavet, ega ole tema käsutuses ka muud teavet, millest järeldada, et Island on võtnud direktiivi kohaldamiseks vajalikke meetmeid.
            
         
               —
            
            
               EFTA järelevalveamet väidab, et Island ei ole täitnud direktiivi artiklist 27 ja EMP lepingu artiklist 7 tulenevaid kohustusi, jättes selleks ettenähtud aja jooksul vastu võtmata meetmed, mida on vaja direktiivi kohaldamiseks, või jätnud järelevalveametile kõnealustest meetmetest teatamata.